Руен (област Бургас)
Руен е село в Югоизточна България. То е административен център на община Руен, област Бургас. Старото име на селото е Уланлий.

По данни на ГРАО към 15 юни 2023 г., в селото живеят 2914 души по настоящ адрес и 3198 души по постоянен адрес.

География

Западно от селото се намира язовир Ябълчево. Разстоянието до областния център Бургас е 43 км. В миналото селото е разполагало със селскостопанско летище. Днес в Руен има училище, медицински център и стадион.

Близо до селото, на 2,63 km североизточно се намира тракийско укрепление със селище. Високо е към 50 m и е заобиколено от три страни от река Хаджийска. Има четириъгълен план с приблизителни размери 30 на 19,3 m.

В околността на селото се намират множество пещери.

История 
Писмени сведения за село Руен съществуват от 15 век, когато е наричано Офла-Улан. По-късно става известно като Уланлий (от арабското улан – „момче, чедо“). Според преданията, днешното село Руен датира поне от 1788 г. Покрай селото е минавал така наречения „Път на солта“, свързващ Анхиало (Поморие) с Провадия.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Редовни събития 
В последната неделя от месец май в селото се провежда традиционен спорт, наречен „мазни борби“, който характерен само за община Руен.

Източници

Външни препратки 
 Сайт на община Руен 
 Актуален сайт на Община Руен

Села в област Бургас
Населени места в община Руен